CELEX: 32010R0380
Language: et
Date: 2010-04-30 00:00:00
Title: Komisjoni määrus (EL) nr 380/2010, 30. aprill 2010 , teatavate kaupade klassifitseerimise kohta kombineeritud nomenklatuuris

5.5.2010   
            
            
               ET
            
            
               Euroopa Liidu Teataja
            
            
               L 112/4
            
         KOMISJONI MÄÄRUS (EL) nr 380/2010,
   30. aprill 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügiks ettenähtud 1 772 mg kaaluvad tabletid, mille koostis massiprotsentides on järgmine:
                  
                              —
                           
                           
                              kaltsiumkarbonaat (mis vastab 630 mg kaltsiumile)
                           
                           
                              88,9
                           
                        
                              —
                           
                           
                              tärklis
                           
                           
                              3,5
                           
                        
                              —
                           
                           
                              hüdroksüpropüülmetüültselluloos
                           
                           
                              2,7
                           
                        
                              —
                           
                           
                              krospovidoon
                           
                           
                              1,9
                           
                        
                              —
                           
                           
                              maltodekstriin
                           
                           
                              1,3
                           
                        
                              —
                           
                           
                              mineraalõli
                           
                           
                              1,2.
                           
                        Lisaks sisaldab üks tablett 7 μg, s.o 284 RÜ (rahvusvahelist ühikut) vitamiini D3 (kolekaltsiferool). Muude ainete sisaldus on alla 1,0 massiprotsendi.
                  Etiketil märgitud soovitatav päevane annus on üks tablett päevas.
                  Vastavalt etiketil esitatud teabele kasutatakse toodet näiteks luuhõrenemise (osteoporoosi) profülaktiliseks raviks ja luude tugevdamiseks.
               
               
                  2106 90 92
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 28 märkusega 1, grupi 30 lisamärkusega 1 ning CN-koodide 2106, 2106 90 ja 2106 90 92 sõnastusega.
                  Kuna toode sisaldab aineid, mida ei hõlma grupi 28 märkuse 1 punktid a, d või e, tuleb toode nimetatud grupist välja jätta.
                  Sissevõetavate mineraalainete või vitamiinide (kaltsium ja vitamiin D3) kogus ei ole etiketil märgitud soovitatava päevase annuse puhul oluliselt kõrgem tervise ja hea enesetunde säilitamiseks üldiselt soovitatavast päevasest annusest. Toode ei vasta seepärast rühma 30 lisamärkuse 1 viimase lõigu nõuetele ja seda ei või klassifitseerida rubriiki 3004 (vt ka kombineeritud nomenklatuuri selgitavad märkused, grupp 30, lisamärkus 1, punkt 3).
                  Toote omadusi arvestades tuleb see järelikult klassifitseerida rubriiki 2106 kuuluvaks toiduvalmistiseks.